label_title: Concursul Muzical Eurovision 2012
label_desc: Concursul Muzical Eurovision 2012 a fost cea de-a 57-a ediție anuală a Concursului Muzical Eurovision. A avut loc în Baku, Azerbaidjan, ca urmare a câștigării concursului de către această țară în 2011 cu piesa „Running Scared”, cântată de &lt;a href="Eldar%20%26amp%3B%20Nigar"&gt;Ell &amp; Nikki&lt;/a&gt;, care a acumulat 221 de puncte. În 2012, câștigătoarea a fost Loreen, care a reprezentat Suedia cu piesa „Euphoria”, acumulând 372 de puncte. Cele două semifinale s-au ținut pe 22 și 24 mai 2012, cu finala pe 26 mai 2012. Scopul semifinalelor a fost de a reduce numărul de țări participante la 26 pentru marea finală. Din fiecare semifinală, s-au calificat 10 țări. Cele 6 țări calificate automat în finală au fost Azerbaidjan, Franța, Germania, Italia, Regatul Unit și Spania. 42 de țări au participat la concurs, Muntenegru revenind pentru prima oară după 2009, iar Polonia și Armenia alegând să se retragă.